**Naziv delodajalca**

Naslov delodajalca

Številka: vnesite številko

Datum: vnesite datum

Na podlagi navedeti člen člena Statuta navedite naslov statuta in 138. člena Zakona o delovnih razmerjih (Uradni list RS. št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19) izdaja direktor/ica Vnesite ime in priimek naslednjo

**ODREDBO**

1. **Vnesite ime in priimek javnega uslužbenca**

Vnesite naslov

EMŠO: Vnesite EMŠO (v nadaljevanju: javni uslužbenec)

se začasno odredi **čakanje na delo doma**.

* Čakanje na domu se odredi za obdobje od navedite datum do navedite datum.
1. Javni uslužbenec ima za čas čakanja na delo doma pravico do nadomestila plače v višini 80 odstotkov od višine njegove povprečne mesečne plače za polni delovni čas iz zadnjih treh mesecev oziroma iz obdobja dela v zadnjih treh mesecih pred začetkom odsotnosti (VP G088\*). Če Javni uslužbenec v obdobju zaposlitve v zadnjih treh mesecih ni delal in je za ves čas prejemal nadomestilo plače, je osnova za nadomestilo enaka osnovi za nadomestilo plače v zadnjih treh mesecih pred začetkom odsotnosti. Če javni uslužbenec v celotnem obdobju zadnjih treh mesecev ni prejel niti ene mesečne plače, mu pripada nadomestilo plače v višini osnovne plače, določene v pogodbi o zaposlitvi.
2. Javni uslužbenec se je dolžan v času čakanja na domu odzvati na poziv delodajalca na način, da se odzove na klic delodajalca, pri čemer ga delodajalec pokliče na telefonsko številko, ki jo je za ta namen javni uslužbenec sporočil delodajalcu, ali na službeno elektronsko pošto ali zasebno elektronsko pošto, ki jo je za ta namen javni uslužbenec sporočil delodajalcu.
3. Ta odredba velja izključno za čas, naveden v 2. točki te odredbe.
4. V primeru utemeljenih razlogov, se ta odredba lahko podaljša, vendar najdlje za čas šestih mesecev v letu 2020.
5. Ta odredba velja takoj.

**Obrazložitev:**

Z Odredbo o razglasitvi epidemije nalezljive bolezni SARS-CoV-2 (COVID-19) na območju Republike Slovenije (Uradni list RS, št. 19/20) je bila na območju Republike Slovenije 12. marca 2020 ob 18. uri razglašena epidemija nalezljive bolezni SARS-CoV-2 (COVID-19).

Odredba o začasnih ukrepih za obvladovanje širjenja nalezljive bolezni SARS-CoV-2 (COVID-19) (Uradni list RS, št. [22/20](http://www.uradni-list.si/1/objava.jsp?sop=2020-01-0525); v nadaljnjem besedilu: Odredba) v 1. členu določa, da se prekine izvajanje preventivnih zdravstvenih storitev pri vseh izvajalcih zdravstvene dejavnosti v mreži javne zdravstvene službe, razen tistih katerih opustitev bi lahko imela negativne posledice za zdravje pacienta. Nadalje je v 2. členu omenjene Odredbe določeno, da se pri vseh izvajalcih zdravstvene dejavnosti odpovejo vsi specialistični pregledi in operativni posegi, razen zdravstvenih storitev, označenih s stopnjo nujnosti nujno in zelo hitro, onkoloških storitev in obravnave nosečnic. Ta ukrep velja tudi za postopke rehabilitacije in druge nenujne oblike zdravljenja.

V Odredbi je tudi določeno, da se prekine izvajanje vseh zobozdravstvenih storitev pri vseh izvajalcih zobozdravstvene dejavnosti. Ne glede na navedeno se izvajajo nujne zobozdravstvene storitve in storitve, katerih opustitev bi vodila v trajne okvare splošnega in ustnega zdravja. Nujne zobozdravstvene ambulante so organizirane v Zdravstvenem domu Ljubljana, Zdravstvenem domu Maribor, Zdravstvenem domu Celje, Zdravstvenem domu Kranj, Zdravstvenem domu Novo mesto, Zdravstvenem domu Koper in Zobozdravstvenem domu Nova Gorica. V navedenih ambulantah se v nujnih primerih izvaja obravnava tudi na sekundarni ravni zdravstvene dejavnosti.

Zakon o delovnih razmerjih (Uradni list RS. št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19; v nadaljnjem besedilu: ZDR-1) v prvem in drugem odstavku 138. členu določa:

»Če delodajalec začasno, vendar najdlje za čas šestih mesecev v posameznem koledarskem letu, ne more zagotavljati dela delavcem, lahko z namenom ohranitve zaposlitve pisno napoti delavca na čakanje na delo doma. Pisna napotitev se lahko pošlje delavcu tudi po elektronski poti na elektronski naslov delavca, ki ga zagotavlja in uporabo nalaga delodajalec.

V primeru čakanja na delo ima delavec pravico do nadomestila plače v višini 80 odstotkov osnove iz sedmega odstavka prejšnjega člena in dolžnost, da se odzove na poziv delodajalca na način in pod pogoji, kot izhaja iz pisne napotitve.«.

Sedmi odstavek 137. člena ZDR-1 določa:

»Če s tem ali drugim zakonom oziroma na njegovi podlagi izdanim predpisom ni določeno drugače, delavcu pripada nadomestilo plače v višini njegove povprečne mesečne plače za polni delovni čas iz zadnjih treh mesecev oziroma iz obdobja dela v zadnjih treh mesecih pred začetkom odsotnosti. Če delavec v obdobju zaposlitve v zadnjih treh mesecih ni delal in je za ves čas prejemal nadomestilo plače, je osnova za nadomestilo enaka osnovi za nadomestilo plače v zadnjih treh mesecih pred začetkom odsotnosti. Če delavec v celotnem obdobju zadnjih treh mesecev ni prejel niti ene mesečne plače, mu pripada nadomestilo plače v višini osnovne plače, določene v pogodbi o zaposlitvi. Višina nadomestila plače ne sme presegati višine plače, ki bi jo delavec prejel, če bi delal.«.

Ugotovi se, da navedite ime in priimek javnega uslužbenca po pogodbi o zaposlitvi pri delodajalcu opravlja navedite storitve, naloge, ki jih javni uslužbenec izvaja. Opravljanje tovrstnih storitev je glede na Odredbo odpovedano. Delodajalec javnega uslužbenca tudi ne more prerazporediti na drugo delovno mesto, ali na naloge, ki so povezane z obvladovanjem širjenja nalezljive bolezni SARS-CoV-2 (COVID-19). Glede na navedeno delodajalec začasno javnemu uslužbencu ne more zagotavljati dela, zato ga z namenom ohranjanja zaposlitve napotuje na čakanje na delo doma.

Javni uslužbenec ima za čas čakanja na delo doma pravico do nadomestila plače glede na drugi odstavek 138. člena ZDR-1.

Javni uslužbenec se je dolžan v času čakanja na domu odzvati na poziv delodajalca na način, da se odzove na klic delodajalca, pri čemer ga delodajalec pokliče na telefonsko številko, ki jo je za ta namen javni uslužbenec sporočil delodajalcu, ali na službeno elektronsko pošto ali zasebno elektronsko pošto, ki jo je za ta namen javni uslužbenec sporočil delodajalcu.

Ta odredba velja izključno za obdobje od vnesite datum do, vnesite datum. V primeru utemeljenih razlogov, se ta odredba lahko podaljša, vendar najdlje za čas šestih mesecev v letu 2020.

Direktor/ica

 Ime in priimek

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)

Vročiti:

* zaposleni (elektronsko)
* neposredni vodja (elektronsko)
* Služba za splošne zadeve/kadrovska
* Finančno-računovodska služba